Добри Жотев
Отговор

chitanka.info

— Защо ме обичаш?

— Попитай реката,

защо към морето тече,

защо във морето се влива?

Реката попитай!

— Защо ме обичаш?

— Попитай вълната,

защо се стреми към брега,

защо във брега се разбива?

Вълната попитай!

— Защо ме обичаш?

Попитай Луната,

защо край земята кръжи,

защо не дели се от нея?

Луната попитай!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.